FI Euroopan unionin virallinen lehti C 238/14

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu muutoshakemuksen julkaiseminen

2009/C 238/08

Tämä julkaiseminen antaa oikeuden vastustaa muutoshakemusta asetuksen (EY) N:o 510/2006 7 artiklassa tarkoitetulla tavalla. Vastaväitteet on toimitettava Euroopan komissiolle kuuden kuukauden kuluessa tästä julkaisemisesta.

MUUTOSHAKEMUS

NEUVOSTON ASETUS (EY) N:o 510/2006

Asetuksen 9 artiklan mukainen muutoshakemus

”SPRESSA DELLE GIUDICARIE”

EY-N:o: IT-PDO-0105-0252-23.11.2006

SMM ( ) SAN ( X )

1. Eritelmän kohta (kohdat), jo(i)ta muutos koskee:

 Tuotteen nimi Tuotteen kuvaus  Maantieteellinen alue Alkuperätodisteet  Tuotantomenetelmä  Yhteys maantieteelliseen alkuperään  Merkinnät  Kansalliset vaatimukset  Muuta (täsmennettävä)

2. Muutoksen (muutosten) tyyppi:

Yhtenäisen asiakirjan tai yhteenvedon muutos  Rekisteröidyn SAN:n tai SMM:n eritelmän muutos, kun yhtenäistä asiakirjaa tai yhteenvetoa ei ole julkaistu  Eritelmän muutos, joka ei edellytä julkaistun yhtenäisen asiakirjan muutosta (asetuksen (EY) N:o 510/2006 9 artiklan 3 kohta)  Eritelmän väliaikainen muutos, joka johtuu viranomaisten asettamista pakollisista terveys- tai kasvinsuojelutoimista (asetuksen (EY) N:o 510/2006 9 artiklan 4 kohta)

3. Muutos (muutokset):

3.1 Tuotteen kuvaus:

Muutos koskee tuotteen kuiva-aineen rasvaprosenttia, joka on nostettu pitoisuudesta ”vähintään 29 %, enintään 39 %” pitoisuuteen ”vähintään 33 %, enintään 43 %”. Muutos kuvaa paremmin nykyistä tuotantotilannetta. On huomioitava, että rasvaprosentin päivittäminen ei vaikuta tuotteen laadullisiin eikä aistinvaraisiin ominaisuuksiin.

3.2 Alkuperän todistaminen:

Alkuperätodisteisiin liittyvää eritelmän 4 kohta on muutettu lisäämällä siihen jäljitettävyyttä koskevat tiedot. Silloin kun ”Spressa delle Giudicarie” sai SAN-hyväksynnän, 4 kohta sisälsi historialliset viittaukset.

Tuotantoeritelmän 6 kohdan neljä viimeistä alakohtaa on poistettu, koska ”Yhteys maantieteelliseen alkuperään” -kohdan alkuperätodisteita koskevat tiedot on sisällytetty nykyisen eritelmän 4 kohtaan.

Voimassaolevan eritelmän 6 kohdan viimeinen alakohta ”Juustonleikkaajien nimet osoitetaan tarkoituksenmukaisessa rekisterilistassa” on muotoiltu täysin uudelleen nykyisen eritelmän 4 kohtaan. Kyseinen siirto ei muuta mitenkään tuotantovaiheessa laadittua eritelmää eikä velvoita juustoleikkuuta tai pakkausta rajoitetulle alueelle.

YHTENÄINEN ASIAKIRJA

NEUVOSTON ASETUS (EY) N:o 510/2006

”SPRESSA DELLE GIUDICARIE”

EY-N:o: IT-PDO-0105-0252-23.11.2006

SMM ( ) SAN ( X )

1. Nimi:

”Spressa delle Giudicarie”

2. Jäsenvaltio tai kolmas maa:

Italia

3. Maataloustuotteen tai elintarvikkeen kuvaus:

3.1 Tuotelaji (liitteen II mukaisesti):

Luokka 1.3 – Juustot

3.2 Kuvaus 1 kohdassa nimetystä tuotteesta:

Kulutukseen luovutettaessa SAN ”Spressa delle Giudicarie” -juuston massa on puolikypsä, rakenne kova, muoto lieriömäinen ja kanta suora tai hiukan kovera. Kuori on rusehtavan harmaa tai tumman okranvärinen. Nuoren tuotteen varsin joustava juustomassa on väriltään valkoinen tai vaalean oljenvärinen. Massassa on hajanaisesti pieniä ja keskikokoisia koloja. Maku vaihtelee pehmeästä maukkaaseen ja siinä on aavistuksen kitkerä häivähdys, joka voimistuu sitä enemmän mitä kauemmin juustomassaa kypsytetään. Paino on 7–10 kg, halkaisija 30–35 cm ja kannan korkeus 8–11 cm. Rasvan osuus kuiva-aineesta vaihtelee vähintään 33 %:sta enintään 43 %:iin. Myös kosteusprosentti vaihtelee 32–40 % riippuen siitä, onko kyseessä nuori tai kypsytetty tuote. Nuoren juuston vähimmäiskypsytysaika on kolme kuukautta ja kypsytetyn juuston kuusi kuukautta.

3.3 Raaka-aineet (ainoastaan jalostetut tuotteet):

SAN ”Spressa delle Giudicarie” tuotetaan sellaisen lehmän raakamaidosta, joka on rodultaan Rendena (paikallinen), Bruna, Grigio Alpina, Frisona tai Pezzata Rossa. Maito saadaan kahdesta tai kolmesta perättäisestä lypsystä ja se on osittain rasvatonta, koska luontaisessa muodossa oleva rasva nousee kerrokseksi maidon pintaan.

3.4 Rehu (ainoastaan eläinperäiset tuotteet):

Nautoja ruokitaan pysyvällä laidunheinällä, jossa on runsaasti heinäkasveja. ”Spressa delle Giudicarie” -juuston valmistukseen ei saa käyttää maitoa, joka tuotetaan pelkällä ruoholla laiduntaneista tai millä tahansa säilörehulla ruokituista naudoista.

3.5 Erityiset tuotantovaiheet, joiden on tapahduttava yksilöidyllä maantieteellisellä alueella:

Maidontuotannon jokaisen vaiheen, juoksutuksesta ja juuston käsittelystä aina lopulliseen kypsymiseen asti, tulee tapahtua kohdassa 4 rajatulla tuotantoalueella, jotta laatu, jäljitettävyys ja valvonta voidaan taata.

3.6 Viipalointia, raastamista, pakkaamista jne. koskevat erityiset säännöt:

—

3.7 Merkintöjä koskevat erityiset säännöt:

Juusto on tunnistettavissa merkinnästä D.O.P. ”Spressa delle Giudicarie” ,joka on leimattu yhteen tai useampaan kohtaan kuorta ja painettu juustonvalmistusmuotteihin. Suojatun alkuperänimityksen tulee erottua suurikokoisena muista tuotteeseen tehdyistä merkinnöistä. Tuotteeseen merkitystä viitenumerosta tai -koodista ilmenee meijeri ja valmistuserä. Juustoa voidaan myydä kokonaisena tahkona tai paloina, mutta siinä tulee aina olla yllämainitut tunnisteet ja tarvittaessa merkintä ”giovane” (nuori) tai ”stagionato” (kypsytetty).

4. Maantieteellisen alueen tarkka rajaus:

SAN ”Spressa delle Giudicarie” -juuston tuotantoalue kattaa alueet Valli Giudicarie, Chiese, Rendena ja Ledro sekä seuraavat Trenton provinssin kunnat: Bersone, Bezzecca, Bleggio Inferiore, Bleggio Superiore, Bocenago, Bolbeno, Bondo, Bondone, Breguzzo, Brione, Caderzone, Carisolo, Castel Condino, Cimego, Concei, Condino, Daone, Darè, Dorsino, Fiavé, Giustino, Lardaro, Lomaso, Massimeno, Molina di Ledro, Montagne, Pelugo, Pieve di Bono, Pieve di Ledro, Pinzolo, Praso, Preore, Prezzo, Ragoli, Roncone, San Lorenzo in Banale, Spiazzo, Stenico, Storo, Strembo, Tiarno di Sopra, Tiarno di Sotto, Tione, Vigo Rendena, Villa Rendena, Zuclo.

5. Yhteys maantieteelliseen alueeseen:

5.1 Maantieteellisen alueen erityisyys:

Tuotantoalue oli ennen rajattu pienelle alueelle Val del Chiesessä ja Val Rendenassa, mutta vähitellen se laajeni koko Valli Giudicarien ja Ledron alueelle ulottumatta koskaan muille alueille Trentinossa tai naapuriprovinssissa Bresciassa. Tällaisella vyöhykkeellä, joka on määritetty ”Spressa delle Giudicarie” -juuston tuotantoalueeksi, on selkeitä ominaispiirteitä: vuoristoinen pinnanmuodostus, tietynlainen kasvisto ja Alppien alueen ilmasto, jossa talvet ovat kylmiä ja kuivia sekä kesät suhteellisen viileitä ja sateisia. Alueelle ominaista ovat myös maanviljely- ja karjanhoitokulttuuriin kuuluvat perinteet, käytännöt ja tavat. Alueen kasvisto on myös erityinen. Alppiseudun monet endeemiset kasvit kasvavat kalliojyrkänteillä ja ennen kaikkea vuoristolaitumilla ja -niityillä. Kasvit viihtyvät alueen runsassateisessa ilmastossa, jossa sataa välillä lunta.

5.2 Tuotteen erityisyys:

SAN ”Spressa delle Giudicarie” -juusto erottuu muista juustoista erityisen makunsa johdosta. Maku vaihtelee pehmeästä voimakkaaseen ja kypsyysasteesta riippuen se on hiukan kitkerä. Erottava tekijä on myös massan koostumus, joka on hyvin elastinen varsinkin nuoressa tuotteessa.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM):

”Spressa delle Giudicarie” -juuston tuotantoalueen ominaispiirteitä ovat vuoristoinen pinnanmuodostus, tietynlainen kasvisto ja Alppien alueen ilmasto, jossa talvet ovat kylmiä ja kuivia sekä kesät suhteellisen viileitä ja sateisia. Alueelle ominaista ovat myös maanviljely- ja karjanhoitokulttuuriin kuuluvat perinteet, käytännöt ja tavat.

Alueen kasvisto on myös erityinen. Alppiseudun monet endeemiset kasvit kasvavat kalliojyrkänteillä ja ennen kaikkea vuoristolaitumilla ja -niityillä. Kasvit viihtyvät alueen runsassateisessa ilmastossa, jossa sataa välillä lunta.

Edellä mainituista seikoista johtuen juustolla, joka on tuotettu rajoitetulta maantieteelliseltä alueelta tulevasta maidosta, yhdenmukaisilla ja perinteisillä tavoilla, on erityiset aistinvaraisen ominaisuudet, jotka ilmenevät tietynlaisena makuna ja aromina. ”Spressa delle Giudicarie” -juustosta tulee mieleen kotitekoinen valmistustapa, joka vielä lähimenneisyydessä sai oikeutuksensa paikallisesta taloudesta. Vielä sitäkin kauemmin juuston kotitekoisuus on perustunut Giudicarien alueen asukkaiden tyypillisiin makutottumuksiin.

Juustontuotannolla on tärkeä ravitsemuksellinen rooli alueen ruokakulttuurissa ja merkittävä vaikutus paikalliseen talouteen. Siitä syystä ihmiset ovat päättäneet jäädä asumaan alueelle ja näin ollen vahingollinen poismuutto vuoristoseuduilta on hidastunut.

Viimeisimpien tuotantotietojen mukaan ”Spressa delle Giudicarie” -juustoa on tuotettu hieman yli 24 000 tahkoa, jotka on tehty noin 2,7 miljoonasta litrasta maitoa, joka tulee 150 maatilalta.

Ensimmäiset maininnat kyseisen juuston tuotannosta ovat todella vanhoja, kuten ”Regola di Spinale e Manez” vuodelta 1249. Myöhemmin Spressa-juusto on mainittu vuonna 1915 ja 1916 Marinin Urbario-luettelossa, jossa viitataan Spressa da polenta -nimiseen tyypilliseen juustoon.

Muiden viittausten lisäksi tulee huomioida merkinnät, jotka löytyvät Coltura di Ragoli -juustomeijerin lähetysuetteloista ja kirjanpidosta. Niistä löytyy tuoteluettelo ja Spressa-juuston myyntihinnat vuosilta 1926–1934. Ragolin kunta kuuluu 4 kohdassa mainittuun luetteloon.

Eritelmän julkaisutiedot:

Hallitus on aloittanut kansallisen vastaväitemenettelyn julkaisemalla 22 päivänä syyskuuta 2006 Italian tasavallan virallisen lehden numerossa 221 ehdotuksen suojatun alkuperänimityksen ”Spressa delle Giudicarie” muutoksen hyväksymiseksi.

Eritelmän täydellinen teksti on saatavissa

joko seuraavan linkin kautta http://www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Disciplinare%20in%20esame%20UE&txtDocArgomento=Prodotti%20di%20Qualit%E0>Prodotti%20Dop,%20Igp%20e%20Stg tai